Fil-5 ta' Mejju, l-Arċisqof Charles J. Scicluna jagħlaq it-taħdita "Djalogu jew Djalogi? Stil ta' ħajja" tal-President tal-Moviment tal-Fokolari, Maria Voce. Istitut Kattoliku, Furjana Bħala l-Isqof nixtieq ngħidlek "grazzi" għaliex il-kelma tiegħek hija profezija attwali u urġenti għalina. Aħna nitkellmu fuq l-ekumeniżmu, aħna belt ta' 400,000 ruħ, nafu ħafna lil xulxin, nafu l-preġji ta' xulxin u nafu wkoll id-difetti ta' xulxin. Hobby nazzjonali huwa li niġġieldu bħall-aħwa, għax kif jgħidu bit-Taljan "fratelli coltelli". Imma x-xhieda tiegħek hija attwali għax aħna għandna bżonn niskopru dan l-għatx tal-unità bejnietna billi nitgħallmu nirrispettaw lil xulxin u nħobbu lil xulxin tassew. U inti għeditlna l-kelma wkoll tal-maħfra li mhix faċli, imma jekk aħna ma naslux biex ngħidu lil xulxin: "ħuti, aħfruli" u nisimgħu kif kien iħobb jgħid anke Dun Ġorġ Preca "il-paċi miegħek", kull darba li nagħtu l-paċi lil xulxin, aħna ma nkunux nistgħu ngħixu verament b'mod rikonċiljat. U jekk aħna nitgħallmu anke bl-għajnuna tal-ispiritwalità tal-Moviment tal-Fokolari, li nwasslu l-għatx għall-unità f'kull qasam tas-soċjetà, allura aħna għandna futur garantit. Grazze di cuore, grazzi ħafna. Arċisqof ta' Malta
Djalogu jew Djalogi? Stil ta' ħajja